Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 588/13/8806	Košice, 28.10.2013
EEČ : 2-65-314-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v Moldave nad Bodvou, okres XXXXX - okolie v dobe od 03. 12. 2012 do 04. 06. 2013 v byte nachádzajúcom sa v obytnom dome na ul. Rožňavskej č. 24, vykonala neoprávnený odber elektrickej energie tým spôsobom, že na odbernom mieste na kryte elektromera č. 1198029 poškodila ochrannú plombu, demontovala kryt elektromera a svojvoľne sa pripojila, čím došlo k pripojeniu elektroinštalácie bytu a k následnému odberu elektrickej energie bez vedomia dodávateľa, čím svojím konaním pre spoločnosť Východoslovenská distribučná a. s. XXXXX, Mlynská 31 spôsobila škodu vo výške 160,66 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného policajta OO PZ XXXXX sp. zn. ORP-932/MO-KS-2013  zo dňa 24. 07. 2013 bolo vznesené obvinenie XXXXX pre prečin krádeže podľa § 212 ods. 2 písm. e) Trestného zákona na tom skutkovom základe, ako je to uvedené vo výrokovej časti tohto uznesenia.

Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,

b/ nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu,

c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.

	Po skončení skráteného vyšetrovania poverený policajt predložil na tunajšiu prokuratúru vyšetrovací spis s návrhom na podmienečné zastavenie trestného stíhania obv. XXXXX. 

	Po preskúmaní návrhu povereného policajta ako aj na vec sa vzťahujúceho spisu som sa s predloženým návrhom stotožnil. Zistil som, že v priebehu skráteného vyšetrovania bola k veci vypočutá obvinená, svedkovia ako aj boli zabezpečené na vec sa vzťahujúce listinné dôkazy. Zároveň som zistil, že u obvinenej XXXXX sú splnené zákonné podmienky pre podmienečné zastavenie trestného stíhania. 

	Trestný zákon za trestný čin, pre ktorý je obvinená stíhaná, ustanovuje hornú hranicu trestu odňatia slobody do päť rokov.

	Obvinená sa k spáchaniu trestnej činnosti v prípravnom konaní v celom rozsahu priznala, vyhlásila, že spáchala skutok, svoje konanie oľutovala a požiadala prokurátora o podmienečné zastavenie trestného stíhania. 

	Svedok - poškodený XXXXX, splnomocnený zástupca poškodenej spoločnosti vo svojom výsluchu uviedol, že neoprávneným odberom elektrickej energie obv. XXXXX bola pre ich spoločnosť spôsobená škoda vo výške 160,66 €.

Zo správy Východoslovenskej distribučnej a. s. so sídlom v Košiciach, ul. XXXXX, zo dňa 20. 09. 2013 vyplynulo, že obv. XXXXX dňa 10. 09. 2013 uhradila spôsobenú škodu v celkovej výške 160,66 €.
	
Zo správy z miesta trvalého bydliska je obvinená charakterizovaná kladne. 

Doposiaľ nebola súdom trestaná. 

	Vzhľadom na osobu obvinenej XXXXX a na okolnosti prípadu možno považovať podmienečné zastavenie trestného stíhania s uložením skúšobnej doby v trvaní      12  mesiacov za dostačujúce.

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor